Nehemia 9 | Bibele e Inthaneteng | Phetolelo ea Lefatše le Lecha
9 Letsatsing la mashome a mabeli a metso e mene la khoeli ena+ bara ba Iseraele ba bokana hore ba itime lijo+ ba apere masela a mokotla+ ’me ba itšetse ka mobu.+ 2 Peō ea Iseraele ea ikarola+ ho basele+ bohle, ea ema ’me ea bolela+ libe tsa eona+ le liphoso tsa bo-ntat’a eona.+ 3 Joale ba phahama libakeng+ tsa bona eaba ba balla holimo ho tsoa bukeng ea molao+ oa Jehova Molimo oa bona karolong ea bone ea letsatsi;+ karolong ea bone ea letsatsi ba ne ba ipolela+ ’me ba inamela Jehova Molimo oa bona.+ 4 Jeshua le Bani, Kadmiele, Shebania, Buni, Sherebia,+ Bani le Kenani ba ema sethaleng+ sa Balevi ’me ba hoeletsa ka lentsoe le phahameng+ ho Jehova Molimo oa bona. 5 Balevi Jeshua le Kadmiele, Bani, Hashabeneia, Sherebia, Hodia, Shebania le Pethahia ba tsoela pele ho re: “Emang, le boke+ Jehova Molimo oa lōna ho tloha nakong e sa lekanyetsoang ho isa nakong e sa lekanyetsoang.+ Ba ke ba boke lebitso la hao le khanyang,+ le phahametseng poko le thoriso eohle. 6 “Ke uena Jehova u le mong;+ u entse maholimo,+ esita le leholimo la maholimo, le lekhotla+ lohle la ’ona, lefatše+ le sohle se holim ’a lona,+ maoatle+ le sohle se ho ’ona;+ ’me kaofela u li boloka li phela; makhotla+ a maholimo aa u inamela. 7 Ke uena Jehova Molimo oa ’nete, ea ileng a khetha Abrame+ ua mo ntša Ure ea Bakalde+ ’me ua etsa hore lebitso la hae e be Abrahama.+ 8 Ua fumana pelo ea hae e tšepahala ka pel’a hao;+ kahoo ha etsoa tumellano ea selekane+ le eena ho mo fa naha ea Bakanana, Bahethe, Baamore le Bapereze le Bajebuse le Bagirgashe, ho e fa peō ea hae;+ eaba u phetha mantsoe a hao, hobane u lokile.+ 9 “Kahoo u ile ua bona+ mahloreho a baholo-holo ba rōna Egepeta, ’me ua utloa mohoo oa bona Leoatleng le Lefubelu.+ 10 Joale ua fana ka lipontšo le mehlolo khahlanong le Faro le bahlanka bohle ba hae le batho bohle ba naha ea hae,+ kaha u ne u tseba hore ba ile ba iketelletsa pele+ khahlanong le bona; eaba u iketsetsa lebitso+ joaloka letsatsing lena. 11 Ua arola leoatle+ ka pel’a bona, hoo ba ileng ba tšela bohareng ba leoatle mobung o omileng;+ eaba ba ba lelekisang u ba lahlela bolibeng+ joaloka lejoe+ metsing a matla.+ 12 Ua ba tsamaisa ka topallo ea leru motšehare,+ le ka topallo ea mollo bosiu,+ ho ba khantšetsa+ tsela eo ba lokelang ho tsamaea ka eona. 13 Ua theohela Thabeng ea Sinai+ ua bua le bona u le leholimong+ ’me ua tsoela pele ho ba fa liqeto tsa boahloli tse lokileng+ le melao ea ’nete,+ melao ea tsamaiso+ le litaelo tse molemo.+ 14 Ua ba tsebisa sabatha ea hao e halalelang,+ ’me ua ba laela litaelo le melao ea tsamaiso le molao u sebelisa mohlanka oa hao Moshe.+ 15 Ua ba fa bohobe bo tsoang leholimong ha ba lapile,+ ua ba hlahisetsa metsi a tsoang lefikeng ha ba nyoriloe,+ ’me ua tsoela pele ho ba bolella hore ba kene+ ’me ba rue naha eo u neng u phahamisitse letsoho la hao ka kano hore u tla ba fa eona.+ 16 “Bona, esita le baholo-holo ba rōna, ba ile ba iketelletsa pele+ ’me ba satalatsa melala ea bona,+ ’me ha baa ka ba mamela litaelo tsa hao. 17 Kahoo ba hana ho mamela,+ ’me ha baa ka ba hopola+ liketso tsa hao tse hlollang tseo u ileng ua li etsa ka bona, empa ba satalatsa melala ea bona+ ’me ba beha eo e leng hlooho+ hore ba khutlele bohlankeng ba bona Egepeta. Empa u Molimo oa liketso tsa tšoarelo,+ ea mosa+ le ea mohau,+ ea liehang ho halefa+ le ea tletseng+ mosa o lerato, ’me ha ua ka ua ba tlohela.+ 18 E, ha ba ne ba iketselitse seemahale se entsoeng ka ho qhibilihisoa sa namane+ ’me ba qala ho re, ‘Enoa ke Molimo oa lōna ea le eteletseng pele ho tsoa Egepeta,’+ ’me ba tsoela pele ho etsa liketso tse khōlō tse hlomphollang, 19 ka mohau oa hao o mongata ha ua ka ua ba tlohela+ lefeelleng. Topallo ea leru ha ea ka ea tloha holim ’a bona motšehare ho ba tsamaisa tseleng,+ kapa topallo ea mollo bosiu ho ba khantšetsa tsela eo ba lokelang ho tsamaea ka eona.+ 20 U ile ua fana ka moea oa hao o molemo+ ho etsa hore ba be bohlale, ’me ha ua ka ua tima melomo ea bona manna a hao,+ ’me ua ba fa metsi ha ba nyoriloe.+ 21 Ua ba fa lijo lefeelleng ka lilemo tse mashome a mane.+ Ba ne ba sa haelloe ke letho.+ Liaparo tsa bona ha lia ka tsa tsofala,+ le maoto a bona ha aa ka a ruruha.+ 22 “Ua ba fa mebuso+ le lichaba, ’me ua ba arola likoto;+ hoo ba ileng ba rua naha ea Sihone,+ esita le naha ea morena oa Heshbone,+ le naha ea Oge+ morena oa Bashane.+ 23 Ua etsa hore bara ba bona ba be bangata joaloka linaleli tsa maholimo.+ Joale ua ba kenya naheng+ eo u neng u e tšepisitse baholo-holo ba bona+ hore ba lokela ho kena ho eona hore ba e rue. 24 Kahoo bara ba bona+ ba kena eaba ba rua naha,+ ’me ua kokobetsa+ ka pel’a bona baahi ba naha, Bakanana,+ ua nehelana ka bona matsohong a bona, esita le marena a bona+ le lichaba tsa naha,+ hore ba etse ka bona ho ea ka ho rata ha bona.+ 25 Ba hapa metse e etselitsoeng liqhobosheane+ le mobu o nonneng+ ’me ba rua matlo a tletseng lintho tsohle tse ntle,+ liliba tse chekiloeng,+ lirapa tsa morara le meru ea mohloaare+ le lifate bakeng sa lijo ka bongata, ’me ba qala ho ja le ho khora+ le ho nona+ le ho iketla molemong oa hao o moholo.+ 26 “Leha ho le joalo, ba fetoha ba sa mameleng+ eaba baa u fetohela+ ’me ba ’na ba furalla molao oa hao,+ ba bolaea baprofeta ba hao,+ ba ileng ba paka khahlanong le bona ho ba khutlisetsa ho uena;+ ba tsoela pele ho etsa liketso tse hlomphollang haholo.+ 27 Ka lebaka la sena ua nehelana ka bona matsohong a bahanyetsi ba bona,+ ba ileng ba tsoela pele ho ba bakela mahlomola;+ empa nakong ea mahlomola a bona ba ne ba hoeletsa ho uena,+ ’me u ne u utloa u le maholimong;+ tumellanong le mohau oa hao o mongata+ u ne u ba fa bapholosi+ ba neng ba ba pholosa matsohong a bahanyetsi ba bona.+ 28 “Empa hang ha ba phomotse, ba ne ba boela ba etsa se sebe ka pel’a hao,+ ’me u ne u ba tlohela matsohong a lira tsa bona, tse neng li ba hatakela.+ Joale ba ne ba khutla ’me ba hoeletsa ho uena ho kōpa thuso,+ ’me u ne u utloa u le maholimong+ ’me u ba lopolla tumellanong le mohau oa hao o mongata, nako le nako.+ 29 Le hoja u ne u paka+ khahlanong le bona ho ba khutlisetsa molaong oa hao,+ ba ile ba iketelletsa pele+ ’me ba se ke ba mamela litaelo tsa hao; ba siteloa+ liqeto tsa hao tsa boahloli,+ tseo, haeba motho a ka li phetha, a tlang ho boela a phele ka tsona.+ Ba ’na ba etsa manganga,+ ba satalatsa melala ea bona,+ ’me ba se ke ba mamela.+ 30 Empa ua ba mamella ka lilemo tse ngata+ ’me ua ’na ua paka+ khahlanong le bona ka moea oa hao u sebelisa baprofeta ba hao, ’me ha baa ka ba mamela.+ Qetellong ua nehelana ka bona matsohong a lichaba tsa linaha.+ 31 Mohaung oa hao o mongata ha ua ka ua ba felisa+ kapa ua ba tlohela;+ kaha u Molimo ea mosa+ le ea mohau.+ 32 “Joale, Molimo oa rōna, Molimo e moholo,+ ea matla+ le ea tšabehang,+ ea bolokang selekane+ le mosa o lerato,+ u se ke ua tlohela hore tsietsi eohle e hlahetseng rōna,+ marena a rōna,+ likhosana tsa rōna+ le baprista ba rōna+ le baprofeta ba rōna+ le baholo-holo ba rōna+ le batho ba hao bohle ho tloha matsatsing a marena a Assyria ho fihlela letsatsing lena,+ e bonahale e le nyenyane ka pel’a hao.+ 33 U lokile+ mabapi le sohle se re etsahaletseng, etsoe u sebelitse ka botšepehi,+ empa ke rōna ba entseng bokhopo.+ 34 Ha e le marena a rōna, likhosana tsa rōna, baprista ba rōna le baholo-holo ba rōna,+ ha baa phetha molao oa hao,+ leha e le ho ela hloko litaelo tsa hao+ kapa bopaki ba hao boo u ileng ua paka ka bona+ khahlanong le bona. 35 Bona—nakong ea ’muso oa bona+ le har’a lintho tsa hao tse ngata tse ntle+ tseo u ileng ua ba fa tsona le naheng e pharaletseng le e nonneng+ eo u ileng ua ba fa eona, ha baa ka ba u sebeletsa+ ’me ha baa ka ba furalla liketso tsa bona tse mpe.+ 36 Bona! Kajeno re makhoba;+ ’me ha e le naha eo u ileng ua e fa baholo-holo ba rōna hore ba je litholoana tsa eona le lintho tsa eona tse ntle, bona! re makhoba holim ’a eona,+ 37 lihlahisoa tsa eona li atela+ marena+ ao u a behileng hore a re okamele ka lebaka la libe tsa rōna,+ ’me a busa ’mele ea rōna le liphoofolo tsa rōna tse ruuoang, ho ea ka ho rata ha ’ona, ’me re mahlomoleng a maholo.+ 38 “Kahoo ka lebaka la sena sohle re etsa tumellano ea tokisetso e tšepahalang,+ ka ho e ngola le ho e paka ka tiiso+ ea likhosana tsa rōna, Balevi ba rōna le baprista ba rōna.”+